ΨΗΦΙΣΜΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1987 σχετικά με την ασφάλεια, την υγιεινή και την υγεία στο χώρο εργασίας ( 88/C 28/01 )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Εκτιμώντας :

ότι το άρθρο 118Α της συνθήκης για την ίδρυση της Ευρωπαϊκής Οικονομικής Κοινότητας ορίζει ως στόχο την εναρμόνιση, μέσα σε μια οπτική προόδου, των συνθηκών που επικρατούν στο χώρο εργασίας, ώστε να προστατεύεται η ασφάλεια και η υγεία των εργαζομένων - ότι το άρθρο 118Α προβλέπει προς το σκοπό αυτόν ότι το Συμβούλιο, με ειδική πλειοψηφία, κατόπιν προτάσεως της Επιτροπής, σε συνεργασία με το Ευρωπαϊκό Κοινοβούλιο και μετά από διαβούλευση με την Οικονομική και Κοινωνική Επιτροπή, θεσπίζει με οδηγία τις ελάχιστες προδιαγραφές που θα εφαρμοστούν σταδιακά, λαμβάνοντας υπόψη τις συνθήκες και τις τεχνικές ρυθμίσεις που υφίστανται σε κάθε κράτος μέλος - ότι στις οδηγίες αυτές αποφεύγεται η επιβολή διοικητικών, οικονομικών και νομικών εξαναγκασμών οι οποίοι θα εμπόδιζαν τη δημιουργία και την ανάπτυξη των μικρών και μεσαίων επιχειρήσεων, ότι με το άρθρο 118Α θα τονωθούν και θα διευρυνθούν οι ενέργειες σε κοινοτικό επίπεδο όσον αφορά τη βελτίωση του χώρου εργασίας, για να προστατευθεί η ασφάλεια και η υγεία των εργαζομένων - ότι η προώθηση της ανάπτυξης και η βελτίωση της παραγωγικότητας, τόσο στο επίπεδο των επιχειρήσεων όσο και στο επίπεδο της κοινοτικής οικονομίας, εξαρτώνται μεταξύ άλλων από την ποιότητα του χώρου εργασίας, από τις δυνατότητες των εργαζομένων να επηρεάσουν το χώρο εργασίας τους για να προστατεύσουν την ασφάλεια και την υγεία τους, και από το ενδιαφέρον των εργαζομένων για την εργασία τους - ότι το άρθρο 118Α προβλέπει συγκεκριμένα τη βελτίωση των συνθηκών ασφάλειας και υγείας στο χώρο εργασίας, πράγμα το οποίο αποτελεί ουσιώδες στοιχείο της κοινωνικής διάστασης της εσωτερικής αγοράς, ΕΚΔΙΔΕΙ ΤΟ ΠΑΡΟΝ ΨΗΦΙΣΜΑ :

Ι Το Συμβούλιο :

1 . δέχεται ευνοϊκά την ανακοίνωση της Επιτροπής για το πρόγραμμά της στον τομέα της ασφάλειας, της υγιεινής και της υγείας στο χώρο εργασίας - 2.κρίνει ότι η ανακοίνωση αυτή αποτελεί χρήσιμο πλαίσιο για την έναρξη της εφαρμογής του άρθρου 118Α σε κοινοτικό επίπεδο - 3.συμμερίζεται τη γνώμη της Επιτροπής σύμφωνα με την οποία στην προστασία της ασφάλειας και της υγείας των εργαζομένων πρέπει να περιλαμβάνονται επίσης και μέτρα για την εργονομία σε σχέση με την ασφάλεια και την υγεία στο χώρο εργασίας - 4.υπογραμμίζει ότι απαιτείται :

- να δοθεί ίση έμφαση στην επίτευξη τόσο των οικονομικών όσο και των κοινωνικών στόχων της ολοκλήρωσης της εσωτερικής αγοράς,-να συντονιστούν οι κοινοτικές και οι εθνικές δράσεις για την επίτευξη των δύο αυτών στόχων,σημειώνει στα πλαίσια αυτά τη δήλωση της Επιτροπής ότι θα λάβει υπόψη της τις κοινωνικές πλευρές των προτάσεων που θα υποβάλει για την ολοκλήρωση της εσωτερικής αγοράς . ΙΙ 1 . Το Συμβούλιο σημειώνει τις δράσεις που προτείνει η Επιτροπή στην ανακοίνωσή της για το πρόγραμμά της στον τομέα της ασφάλειας, της υγιεινής και της υγείας στο χώρο εργασίας, και για το σκοπό αυτό :

α ) προτείνει στην Επιτροπή να καταστρώνει, σε στενή συνεργασία με τα κράτη μέλη και αφού λάβει τη γνώμη της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Τόπο Εργασίας, συγκεκριμένα και κατά προτίμηση ετήσια προγράμματα εργασίας-β)σημειώνει την πρόθεση της Επιτροπής να του υποβάλει σύντομα :

i) ελάχιστες προδιαγραφές σε κοινοτικό επίπεδο :

- όσον αφορά την οργάνωση της ασφάλειας και της υγείας των εργαζομένων στο χώρο εργασίας, συμπεριλαμβανομένης και της προστασίας από τους κινδύνους που προκύπτουν από τη μεταφορά διά χειρός βαρέων φορτίων, -όσον αφορά την προστασία από τους κινδύνους που προκύπτουν από επικίνδυνες ουσίες, συμπεριλαμβανομένων των καρκινογόνων ουσιών - στα πλαίσια αυτά, θα πρέπει να ληφθεί ως βάση η αρχή της υποκατάστασης από αναγνωρισμένη μη επικίνδυνη ή λιγότερο επικίνδυνη ουσία, -όσον αφορά τη διαρρύθμιση των χώρων εργασίας,ii)άλλες δραστηριότητες :

-εναρμόνιση των στατιστικών για τα εργατικά ατυχήματα και τις επαγγελματικές ασθένειες, -μελέτη σχετικά με τον τρόπο οργάνωσης εκ μέρους των κρατών μελών των μέσων ελέγχου και των κυρώσεων-γ)σημειώνει εξάλλου ότι η Επιτροπή προτίθεται να παρουσιάσει, πριν το 1992, μια σειρά δράσεων στα πλαίσια του προγράμματός της στον τομέα της ασφάλειας, της υγιεινής και της υγείας στο χώρο εργασίας . 2 . Το Συμβούλιο κρίνει ότι, κατά την κατάρτιση των προγραμμάτων εργασίας, θα πρέπει να λαμβάνονται κυρίως υπόψη τα εξής κριτήρια :

- η σοβαρότητα των κινδύνων εργατικού ατυχήματος ή/και επαγγελματικής ασθένειας,-ο αριθμός των εργαζομένων που εκτίθενται σε κινδύνους,-οι δυνατότητες προληπτικών μέτρων . 3.Οι οδηγίες του Συμβουλίου πρέπει να τονίζουν τη σημασία της θέσπισης βασικών διατάξεων σχετικά με την εξάλειψη των κινδύνων που απειλούν τους εργαζομένους στο χώρο εργασίας . 4.Τα κράτη μέλη αναλαμβάνουν την υποχρέωση να θέσουν στη διάθεση της Επιτροπής τις γνώσεις και τις εμπειρίες που διαθέτουν, για να μπορέσει μεταξύ άλλων η Επιτροπή να βελτιώσει τα δελτία σχετικά με τις επιπτώσεις των προτάσεών της στις μικρές και μεσαίες επιχειρήσεις.Προς το σκοπό αυτό, η Επιτροπή καλείται να διατηρεί στενές επαφές με τους εθνικούς εμπειρογνώμονες . 5.Οι κοινωνικοί εταίροι θα συμπράττουν στην προετοιμασία των οδηγιών, ιδίως στα πλαίσια της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Τόπο Εργασίας.Εξάλλου οι κοινωνικοί εταίροι θα συμπράττουν σύμφωνα με τις εθνικές νομοθεσίες και πρακτικές :

-στην εφαρμογή των οδηγιών του Συμβουλίου σε εθνικό επίπεδο,-στη σύλληψη και εφαρμογή των πολιτικών των κρατών μελών που αφορούν στον τομέα που αναφέρεται στο άρθρο 118Α,-στις επιχειρήσεις, στο σχεδιασμό του χώρου εργασίας, έτσι ώστε να προστατεύεται η ασφάλεια και η υγεία των εργαζομένων, και στην υλοποίηση του αντίστοιχου συστήματος προστασίας των εργαζομένων . 6.Το Συμβούλιο υπογραμμίζει ότι η ενημέρωση, η ευαισθητοποίηση και ενδεχομένως η εκπαίδευση των εργοδοτών και των εργαζομένων θα διαδραματίσουν θεμελιώδη ρόλο για την επιτυχία των μέτρων που προτείνονται στην ανακοίνωση της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στο χώρο της εργασίας . 7.Προκειμένου να διευκολυνθεί και να επιταχυνθεί η εφαρμογή των δράσεων στον τομέα της ασφάλειας και της υγείας, τα κράτη μέλη θα εξετάσουν τη δυνατότητα μέτρων υπέρ των επιχειρήσεων, τα οποία θα τις προτρέψουν να εφαρμόσουν προληπτικά μέτρα . 8.Η Επιτροπή καλείται να εξετάσει πώς μπορεί να βελτιωθεί η ανταλλαγή πληροφοριών και εμπειριών, στον τομέα που καλύπτεται από το παρόν ψήφισμα, ιδίως όσον αφορά τη συλλογή και τη διάδοση των στοιχείων.Συγχρόνως, η Επιτροπή καλείται να εξετάσει τη δυνατότητα δημιουργίας κοινοτικού μηχανισμού που θα μελετά τις επί εθνικού επιπέδου επιπτώσεις των κοινοτικών μέτρων στον τομέα της υγείας και της ασφάλειας στο χώρο εργασίας.Η συνεργασία με τους οργανισμούς που επιτελούν έργο στον τομέα που καλύπτεται από το παρόν ψήφισμα καθώς και η μεταξύ αυτών συνεργασία πρέπει να ενταθεί . 9.Το Συμβούλιο :

-αναγνωρίζει τον πρωτεύοντα ρόλο της ευαισθητοποίησης της κοινής γνώμης για την επιτυχία των μέτρων που προτείνονται στην ανακοίνωση της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στο χώρο της εργασίας,-συμφωνεί να προτείνει τη διοργάνωση ενός "Ευρωπαϊκού Έτους" στον τομέα αυτό, το 1992 .